recursal/SuperWikiNEXT-32B huggingface dataset:
**தேசிய நூலகம், மலேசியா** (மலாய்: *பெர்புஸ்தகான் நெகரா மலேசியா*) (PNM) தேசிய நூலகச் சட்டம் 1972இன்படி (சட்டம் 80) நிறுவப்பட்டுள்ள ஐஎசுஓ 9001:2008 சான்றிதழ் பெற்ற நூலகமாகும். இதன் கட்டிட வடிவமைப்பு மலாய்களின் மரபார்ந்த தலைப்பாகை, *டெங்கோலோக்* (tengkolok) போன்று அமைந்துள்ளது; இந்தத் தலைப்பாகை மலேசிய பண்பாட்டில் அறிவார்ந்த பெருமையையும் மதிப்பையும் குறிப்பதாக உள்ளது. கூரையின் ஓடுகள் கூட *கைன் சொங்கெத்* (Kain Songket) எனப்படும் மரபார்ந்த கையால் நெய்யப்படும் துணி போன்று தனித்தன்மை வாய்ந்தனவாக உள்ளன. 

தேசியளவில் தற்கால, எதிர்கால தலைமுறையினருக்கு அறிவுப் பெட்டகங்களை பாதுகாக்கும் பொறுப்பை தேசிய நூலகம் கொண்டுள்ளது. இதற்காக நூல்களை சேகரிக்க நூலகப் பொருட்கள் வைப்பு சட்டம், 1986ஐ பயன்படுத்தி கட்டாயமாக கையகப்படுத்தியோ, கொடையாகவோ, மாற்றீடாகவோ பெறுகின்றது. இந்த நூலகத்தில் 4.05 மில்லியன் பொருட்கள் உள்ளன; இதில் 3.85 மில்லியன் பொருட்கள் அச்சிடப்பட்டவையாகவும் 98,364 அச்சிடாதப் பொருட்களாகவும் 4,660 மலாய் கையெழுத்துப் பிரதிகளாகவும் 95,984 எண்மியப் பொருட்களாகவும் உள்ளன. தேசிய நூலகத்தின் எண்மியமாக்கப்பட்டவற்றை இத்தளத்தில் காணலாம் பரணிடப்பட்டது 2018-04-09 at the வந்தவழி இயந்திரம்.

இத்தேசிய நூலகத்தின் பெருமையாக மலேசியானா தொகுப்பு உள்ளது; மலேசியாவில் அல்லது வெளிநாடுகளில் வெளியான இவற்றின் முழுமையான அல்லது பெரும்பகுதியான உள்ளடக்கம் அச்சிடப்பட்ட நாள் அல்லது பயன்படுத்தப்பட்ட மொழி தொடர்புடையது. மற்றுமொரு சிறப்புக்கூறாக மலாய் கையெழுத்துப் படிகள் மற்றும் இகாயத் ஹேங் துயா உள்ளன; இவற்றை யுனெசுக்கோ "உலகப் பதிவேட்டின் நினைவகம்" எனக் குறிப்பிடுகின்றது.

வெளி இணைப்புகள்
---------------

* மலேசியாவின் நூலகம்
FAZIA logo
**பாசியா**வின் விரிவாக்கம் நான்கு Pi A மற்றும் Z அடையாள வரிசை.     

**பாசியா**(Fazia) என்பது ஒரு திட்டம் ஆகும். மின்னூட்டத்துகள்களுக்காக ஒரு புதிய 4pi துகளை கண்டுபிடித்து உருவாக்குவதுதான் இத்திட்டத்தின் நோக்கமாகும். பெர்மி ஆற்றலைச் சுற்றி தூண்டப்பட்ட கன அயனிகளின் வினைகளில் செயல்படுகிறது. இது உலகளாவிய அணுக்கரு இயற்பியலில் உலகளவில் 10 க்கும் மேற்பட்ட நிறுவனங்களுடன் ஒன்றாக இத்திட்டம் இணைகிறது. இத்திட்டம் 2013-2014 இல் செயல்பட திட்டமிடப்பட்டுள்ளது. 

தற்செயலாக கதிரியக்க அணுக்கரு கற்றைகளுக்காக உருவாக்கப்பட்ட ஒரு புதிய உயர் செறிவு கொண்ட துகள் முடுக்கிகளின் வருகையும் இத்திட்டத்துடன் ஒத்துப்போனது. தற்போது ஆராய்ச்சி மற்றும் மேம்பாட்டின் மீது அதிக முயற்சிகள் எடுத்துக் கொள்ளப்படுகிறது. குறிப்பாக எண்முறை மின்னணுவியல் மற்றும் துடிப்பு வடிவ பகுப்பாய்வை மேம்படுத்துகிறது. மேலும் பல்வேறு பிராந்தியத்தில் உள்ள துகள் கண்டுபிடிப்புக் கருவியின் கண்டுபிடிப்பு திறமையை மேம்படுத்துகிறது. இது போன்றே நிறை மற்றும் மின்னூட்டங்களை கண்டறியவும் மற்றும் குறைவான தொடக்க ஆற்றலையும் கோண பிரிகையும் கண்டுபிடிக்க இத்திட்டம் மேம்படுத்தப்படுகிறது.

மேற்கோள்கள்
-----------

* G. Poggi (INFN Firenze, Italy), Isospin effects : toward a new generation array பரணிடப்பட்டது 2011-07-20 at the வந்தவழி இயந்திரம், Proceedings to the XVth GANIL Colloque, Giens, June 2006
* O. Lopez (LPC Caen, France), FAZIA for EURISOL: Physics cases, EURISOL Town Meeting, Task 10 (Physics and Instrumentation), CERN, November 2006
* L. Bardelli(INFN Firenze, Italy), FAZIA for EURISOL : Instrumentation, EURISOL Town Meeting, Task 10 (Physics and Instrumentation), CERN, November 2006
* G. Verde (GANIL, France), presentation for the SPIRAL2 meeting, GANIL, October 2006
**சூரா தேனீக்கள்** (*Bees* அல்லது *Sūrat an-Naḥl*, அரபு மொழி: سورة النحل‎) என்பது திருக்குர்ஆன் உடைய 16ஆவது சூரா (அத்தியாயம்) ஆகும். இது தேனீக்கள் என்னும் 128 வசனங்களைப் பெற்றுள்ளது.

தொகுப்பு
--------

இந்த சூராவானது பல கடவுட் கொள்கைக்கு எதிராக எச்சரிக்கை அளிப்பதாக உள்ளது. பொய்க்கடவுளர்கள் அல்லது அவற்றை வழிபடுவோர் எதையும் புதியதாக படைக்க முடியாது. ([திருக்குர்ஆன் 16:20]), மேலும் அல்லாவுக்கு எதிராக மனிதனால் படைக்கப்பட்ட எதையும் அல்லாவுடன் ஒப்பிடவும் கூடாது ([திருக்குர்ஆன் 16:74]). இது அல்லாஹ்வால் மனிதனுக்கு வழங்கப்பட்ட மற்றும் அதன் வளங்கள் ஆகியவற்றின் பொருட்டு அல்லாஹ்வைப் போற்றிப் பாடும் புகழ்மாலையாக அமைந்துள்ளது. இந்த சூராவின்படி கடல்கள், விண்மீன்கள், மலைகள் போன்ற, உலகில் உள்ள இயற்கையின் 
அதிசயங்கள் இறைவனின் முடிவிலா சக்திக்கு சாட்சிகளாக உள்ளன ([திருக்குர்ஆன் 16:14]).

திருக்குரான் உடைய 66வது வசனமானது கால்நடைகளில் பால் உற்பத்தியாகும் அற்புதம் பற்றி விளக்குகிறது: "இறைவனால் கால்நடைகளின் உடலில் கழிவுப்பொருட்கள் மற்றும் இரத்தம் இவற்றுக்கிடையிலிருந்து குடிப்பதற்கு ஏற்ற, தூய்மையான, அதனை அருந்துபவர்களுக்கு ஒத்துக்கொள்ளக்கூடிய, பால் உற்பத்தி செய்யப்படுகிறது". 

திருக்குரான் உடைய 67வது வசனமானது கொடிகளின் அற்புதம் பற்றி விளக்குகிறது: 

'பேரீச்சை மரங்களிலிருந்தும், கொடிகளிலிருந்தும் உங்களுக்கு செறிவூட்டப்பட்ட பானங்களும், முழுமையாக்கப்பட்ட உணவும் கிடைக்கச் செய்துள்ளோம். இதுவும் அறிவுக்கூர்மை உள்ளவர்களுக்கு நாம் வழங்கும் அறிகுறியாகும்' 

வசனம்[திருக்குர்ஆன் 16:103] திருக்குர்ஆன் என்பது முகமது என்பவரால் கண்டுபிடிக்கப்பட்டது என்ற குற்றச்சாட்டு சாட்டியுரைத்தலுக்கு விளக்கம் அளிப்பதாக அமைந்துள்ளது

வெளி இணைப்புகள்
---------------

* தேனி (திருக்குர்ஆன்) Mp3 பரணிடப்பட்டது 2017-12-09 at the வந்தவழி இயந்திரம்
தேசிய நூலக கட்டிடம் தேசிய நூலக சபை தலைமையகம்.
**சிங்கப்பூர் தேசிய நூலகம்** (மலாய்: *Perpustakaan Negara*, ஆங்கிலம்: *National Library*) எனப்படுவது சிங்கப்பூரின் முதன்மை நூலகங்களில் ஒன்று ஆகும். இது 100 விக்ரோரியா வீதியில், 11, 306 சதுர மீட்டர் பரப்பளவில் உள்ள ஒரு புதிய 16 அடுக்குமாடிக் கட்டிடத்தில் அமைந்துள்ளது.

இங்கு சுமார் 200 000 மேற்பட்ட நூல்களும், 727 இதழ்களும், 74 பத்திரிகைகளும் மேலும் பல்வேறு பல்லூடக உள்ளடக்கங்களும் உள்ளன.

சிங்கப்பூர் புத்தக தேசிய நூலகங்கள் நான்கு அதிகாரப்பூர்வ மொழிகளை கொண்டது; தேசிய நூலகங்கள்: ஆங்கிலம், சீன, மலாய் மற்றும் தமிழ். காகித புத்தகங்கள் தவிர, நூலகங்கள் மேலும் கடன்களை குறுந்தகடு கள் மீது, இலக்கமுறைப் பல்திறவாற்றல் வட்டுகள், VCDகள், வீடியோ கேசட்கள், ஒலிப்புத்தகத்திலும், குறுவட்டுகள், புத்தகங்கள் மற்றும் பருவ இதழ்கள், DVD-வீடியோகள் மற்றும் இசை குறுந்தகடுகள் (Esplanade வெளியீட்டில் கடைசி). அதன் தலைமை நிறுவனம், **தேசிய நூலகம், சிங்கப்பூர்**, அதன் புதிய வளாகம் **விக்டோரியா தெரு** ஜூலை 2005 22 ல் இருந்து அதன் புதிய வளாகத்தை கொண்டுள்ளது..

தமிழ் உள்ளடக்கம்
----------------

சிங்கப்பூர் தேசிய நூலகத்தில் சிங்கப்பூர் தமிழ் இலக்கியம் சார் சேகரிப்புகள், இங்கு வெளியிடப்பட்ட அரிய தமிழ் நூல் சேகரிப்புகள், இவை தொடர்பாக வழிகாட்டிகள் ஆகியவை உள்ளன.

வெளி இணைப்புகள்
---------------

* தேசிய நூலக அவை
* சிங்கப்பூர்த் தமிழ் இலக்கிய வளர்ச்சி
[*தொடர்பிழந்த இணைப்பு*]
* அரிய தமிழ் நூல்கள்-ஒரு கண்ணோட்டம்
[*தொடர்பிழந்த இணைப்பு*]
வீரப்ப அய்யனார் கோயில் வளாகத்தின் முன்பாக அமைக்கப்பட்டுள்ள சிலை
**வீரப்ப அய்யனார் கோயில்** தமிழ்நாடு, தேனி-அல்லிநகரம் நகராட்சிப் பகுதியில் அல்லிநகரத்திற்கு மேற்கே மலையடிவாரத்தில் மலையிலிருந்து வரும் வாய்க்கால் எனும் சிற்றாற்றின் கரையில் அமைந்துள்ளது. கோயில் சிறப்பான முறையில் கட்டப்பட்டிருந்தாலும் சுவாமியின் கருவறைக்கு மேல் மேற்கூரை அமைக்கப்படவில்லை. சுயம்பு தோற்றமாக உள்ள சுவாமி ஐயனார் சிவ அவதாரங்களில் ஒன்றாகக் கருதப்படுகிறார். பொதுவாக சுயம்புத் தோற்றத்திற்கு ஆகாய கங்கை அபிஷேகமே சிறப்பு என்பதால் இங்கு சுவாமி கருவறையின் மேல்பகுதி கூரையில்லாமல் அமைக்கப்பட்டுள்ளது.

சித்திரைத் திருவிழா
-------------------

தேனி-அல்லிநகரம் நகராட்சிப் பகுதியிலுள்ள வீரப்ப ஐயனார் மலைக்கோவில் சித்திரை திருவிழா ஒவ்வொரு ஆண்டும் சித்திரை மாதம் முதல் நாளன்று கொண்டாடப்படுகிறது. வீரப்ப அய்யனார் சுவாமி முதல் நாள் தேனி - அல்லிநகரம் நகர்ப் பகுதியில் ஊர்வலமாக எடுத்துச் செல்லப்படுகிறார். சித்திரை முதல் நாள் காலை 9 மணியளவில் தேனி -அல்லிநகரம் பகுதியில் உள்ள கோவிலில் இருந்து வீரப்ப அய்யனார் சுவாமி குதிரை வாகனத்தில் மலர் அலங்காரம் செய்யப்பட்டு பக்தர்களின் காவடிகளுடன் ஊர்வலமாக நகர் பகுதியில் இருந்து மலைக் கோயிலுக்கு எடுத்துச் செல்லப்படுகிறார். பகல் 2 மணியளவில் மலைக் கோவில் வளாகத்தைச் சென்றடைகிறது. இத்திருவிழாவில் பல்லாயிரக்கணக்கான பக்தர்கள் காவடி, இளநீர் காவடி, பால்குடம் போன்ற நேர்த்திக் கடனை நிறைவேற்றுகிறார்கள். 

வீரப்ப அய்யனாருக்கு உகந்த மலர் மல்லிகை என்பதால் பக்தர்கள் மல்லிகை மலரிலான மாலைகளை சுவாமிக்குப் பூசைப் பொருட்களுடன் கொண்டு சென்று வணங்குகின்றனர். வீரப்ப அய்யனாருக்குப் பிடித்த நைவேத்தியம் சர்க்கரைப் பொங்கல் என்பதால் கோயில் வளாகத்தில் பல இடங்களில் சர்க்கரைப் பொங்கல் வைத்தும் வழிபாடுகள் செய்யப்படுகின்றன. 

ஆடு உள்ளிட்ட பலிகள் இங்கு ஏற்றுக் கொள்வதில்லை. இருப்பினும் அருகில் உள்ள கருப்பசாமி கோயிலுக்குச் செய்வதாக இவ்வளாகத்தில் ஆடு, கோழி போன்றவை பலியிடப்பட்டு அசைவ உணவு உண்ணும் வழக்கம் கடைப்பிடிக்கப்படுகிறது.

சுயம்பு வடிவ வளர்ச்சி
---------------------

சுயம்பு வடிவிலான வீரப்ப அய்யனார் வளர்ச்சி அடைந்து வருவதாக இங்குள்ள கோயில் பூசாரிகள் தெரிவிக்கின்றனர். இந்த சுவாமிக்காகப் பல ஆண்டுகளுக்கு முன்பு செய்யப்பட்ட கிரீடம், ஒட்டியாணம் போன்றவைகளைத் தற்போது இலகுவாக போட முடியவில்லை என்பதைக் கொண்டு சுயம்பு வடிவத்தின் வளர்ச்சியை அறியலாம் என்றும் அவர்கள் சொல்கின்றனர்.

நம்பிக்கைகள்
------------

கோயில் வளாகத்தில் குறி சொல்வது பிரபலமாக கருதப்படுகிறது. தங்கள் மனதில் உள்ள குறைகள், ஆதங்கங்கள், தவறுகள் போன்றவைகளை உருக்கமாக வேண்டிக் கொண்டால் நிவர்த்தியாகும் என்பதும் இங்கு வரும் பக்தர்கள் சிலரின் நம்பிக்கை.

உசாத்துணை
---------

* முத்துக்கமலம் இணைய இதழில் வெளியான வீரப்ப அய்யனார் கோயில் கட்டுரை
[*தொடர்பிழந்த இணைப்பு*]

தமிழகத்தில் உள்ள பிற அய்யனார் ஆலயங்கள்
--------------------------------------

* ஸ்ரீ பெருங்காரையடி மீண்ட அய்யனார் கோவில் புதுக்கோட்டை,குளமங்கலம்.
சிறுவர் செய்யும் பட்டம்
விண்ணில் காற்றின் விசையால் உந்தப்பட்டு மேலே பறக்கும் பொருளே **பட்டம்** ஆகும். பொதுவாக இயந்திரத்தின் துணையின்றி காற்றின் விசையை மட்டும் கொண்டு பறக்கும் பொருட்களையே பட்டம் என்பர். காற்று பட்டத்தின் கீழிருந்து கூடிய விசையுடன் உந்தும்பொழுது பட்டம் மேலெழுகின்றது.

சிறுவர் விளையாட்டு
------------------

சிறுவர்கள் தமக்கு வேண்டிய பட்டங்களைத் தாமே செய்துகொள்வர்.   

கடுதாசி (காகிதத்தாள்) விரிந்திருக்கும்படி சீவங்குச்சிகளை வளைத்து ஒட்டிப் பட்டம் செய்யப்படும்.   

அதற்கு வால் என்று மெலிதாகக் கிழித்த துணி ஒன்றை ஒரு முனையில் கட்டுவர். வால் இல்லாத பட்டமும் உண்டு.   

அதன் எதிர்முனையில் பறக்கவிடும் நூல் கட்டப்படும்.   

பட்டத்தைத் தூக்கிக் காற்றடிக்கும் காலத்தில் காற்றில் பறக்க விடுவர்.   

காற்று விசையால் உந்தப்பட்டுப் பட்டம் மேலே பறக்கும்.   

பட்டம் கட்டிய நூலைச் சுண்டி பட்டத்தை அங்குமிங்கும் அலையவிட்டு வேடிக்கை பார்த்து மகிழ்வர். 
இக்காலத்தில் வண்ணவண்ணப் பட்டங்கள் விற்பனைக்குக் கிடைக்கின்றன.

போட்டி விளையாட்டு
-----------------

இக்காலத்தில் பட்டம் விடும் உலகத் திருநாளே நடைபெறுகிறது. இந்தியாவில் குசராத் மாநிலத்தில் உள்ள ஆமதாபாத் நகரில் ஆண்டுதோறும் பொங்கல் நாள் (மகர சங்கராந்தி) அன்று (சனவரி 14 அல்லது 15) இந்த உலகத் திருவிழா நடைபெருகிறது. பெரியவர்கள் இதில் கலந்துகொள்கின்றனர்.

குறிப்புகள்
-----------

1. ↑  Festivals of India

கருவிநூல்
---------

இரா.பாலசுப்பிரமணியம், *தமிழர் நாட்டு-விளையாட்டுகள்*, உலகத் தமிழாராய்ச்சி நிறுவனம் வெளியீடு, 1980

இவற்றையும் பார்க்க
------------------

தமிழர் விளையாட்டுகள் (அண்மைய காலம்)

பட்டங்களின் வகைகள்
------------------

* கடதாசிப் பட்டம்
* பெட்டிப் பட்டம்
* கொக்குப் பட்டம்
* பிராந்துப் பட்டம்
* விண்பூட்டிய பட்டம்

* 
* 
* 
* 
* 
* 
* 
* 
*
**ரோகன் ராத்தோட்** மும்பை மாநகராட்சியின் நகராட்சி மன்ற உறுப்பினராக உள்ளார், அந்தேரி மேற்கு & வெர்சோவாவில் உள்ள வார்டு எண் 68 இல் இருந்து பெருநகரமும்பை மாநகராட்சிக்கு தேர்ந்தெடுக்கப்பட்டார். இவர் இத்தொகுதியில் 1900 வாக்குகள் வித்தியாசத்தில் பாரதிய ஜனதா கட்சி உறுப்பினராக & மும்பையில் உள்ள இளைய கூட்டுரிமைக்குழு உறுப்பினர்களில் ஒருவர் ஆவார்.

சதுப்புநிலங்களைப் பாதுகாத்தல் மற்றும் சட்டவிரோத ஆக்கிரமிப்புகள் மற்றும் நில அபகரிப்புக்கு எதிரான நடவடிக்கை ஆகியவற்றில் அவர் நன்கு அறியப்பட்டவர் ஆகிறார்.  ஜுஹு வெர்சோவா இணைப்பு சாலையில் ஒரு பெரிய சந்திப்பை அலங்கரிக்கும் "போதி மரம்" சிற்பத்திற்கான கருத்துருவாக்கம் இவருடையதாகும். நகரத்தில் சுற்றுச்சூழல்-நட்புரீதியான கட்டுமானத்தைத் தேர்வுசெய்யும் கட்டுமான ஒப்பந்ததாரர்களுக்கு அபிவிருத்தி கட்டணங்கள் மீதான வரி சலுகைகளை வழங்குவதற்கான திட்டத்தை ரோகன் ராத்தோட் பெருநகர மும்பை மாநகராட்சியில் நிறைவேற்றியுள்ளார்  சுழிய அளவிற்கு கழிவுகளை நிர்வகிப்பதை ஊக்குவிப்பதற்காக அவர் மக்கும் கோப்பைகள், கரிம கழிவு மாற்றி போன்ற உபகரணங்களை வழங்க வேண்டும் என்ற திட்டத்தை வழங்கியுள்ளார். மாநகராட்சி மன்ற உறுப்பினர்களின் நிதியில் இருந்து சமூகத்திற்கு இத்தகைய உதவிகள் கிடைக்க வேண்டும் என்பதை வலியுறுத்தினார். சர்தார் வல்லப் பாய் படேல் (எஸ்விபி) நகரில் உள்ள மாவட்ட ஆட்சியரின் கட்டுப்பாட்டில் உள்ள நிலத்திலிருந்து 250 எண்ணிக்கையிலான சட்டவிரோதமாக உருவாகியிருந்த குடிசைகளை இடிப்பதன் மூலம் சட்டவிரோத குடிசைகள் மற்றும் ஆக்கிரமிப்புகளுக்கு எதிரான தனது நிலைப்பாட்டை அவர் காட்டியுள்ளார்  அவர் அந்தேரி மேற்கு & வெர்சோவாவில் உள்ள குடிமக்களுடன் விரிவாகவும் நெருக்கமாகவும் பணியாற்றுகிறார்.   

தற்போது அவர் பாரதிய ஜனதா கட்சி இளைஞர் பிரிவு பிஜேஒய்எம்-மும்பையின் துணைத் தலைவராக பணியாற்றி வருகிறார்.

குறிப்புகள்
-----------

1. ↑  "Mumbai: Juhu corporator takes surprise action against hawkers". *mid-day*. 15 February 2018.
2. ↑  "Mumbai: BMC plans tax benefits for green buildings". 29 November 2017.
3. ↑  "Mumbai: 250 hutments in SVP Nagar face BMC's axe". 28 October 2017.
4. ↑  "BJP, Sena leaders protest irregular water supply". 24 October 2018. .
5. ↑
6. ↑  Marpakwar, Chaitanya MarpakwarChaitanya; Jan 21, Mumbai Mirror | Updated; 2017; Ist, 07:37. "Dose of young blood for BMC". *Mumbai Mirror*.
**பட்டமங்கலம் தட்சிணாமூர்த்தி கோயில்** தமிழ்நாட்டில் சிவகங்கை மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் சிவகங்கை மாவட்டத்தில் பட்டமங்கலம் என்னுமிடத்தில் அமைந்துள்ளது. பட்டமங்கை என்று இவ்வூர் முன்னர் அழைக்கப்பட்டது.

இறைவன், இறைவி
-------------

இக்கோயிலின் மூலவராக தட்சிணாமூர்த்தி உள்ளார். இத்தலத்தின் மரம் ஆல மரம் ஆகும். திருவனந்தல், காலசந்தி, உச்சிக்காலம், சாயரட்சை, இரண்டாம் காலம், அர்த்த சாமம் என ஆறு கால பூசைகள், விநாயகர் சதுர்த்தி, கார்த்திகை, நவராத்திரி, மாசி மகம், பிரதோஷம், சிவராத்திரி உள்ளிட்ட பல விழாக்கள் நடத்தப்படுகின்றன.

அமைப்பு
-------

கிழக்கு நோக்கி காணப்படுகின்ற தட்சிணாமூர்த்தியை இக்கோயிலில் காணலாம். ஐந்து தலை கொண்ட சண்முகநாதர் வள்ளி தெய்வானையுடன் உள்ளார். மதுரை மீனாட்சி அம்மன் கோயிலைப் போல பொற்றாமரைக் குளத்தைக் கொண்டு இக்கோயில் அமைந்துள்ளது. திருமால் பன்றியாகவும், பிரம்மா அன்னமாகவும் இருக்க, புன்னகை தவழும் முகத்துடன் பிறைமதி, கொன்றை, வலது மேற்கரத்தில் அக்னியும், வலது கீழ்க்கரத்தில் ஞான முத்திரையும், இடது மேல் கரத்தில் நாகமும் கொண்டு, இடது கீழ்க்கரத்தை தொடையில் வைத்தபடி தட்சிணாமூர்த்தி காட்சியளிக்கிறார். காளி வடிவில் உமை இங்கு உள்ளார்.

மேற்கோள்கள்
-----------

1. 1 2 3  அருள்மிகு தட்சிணாமூர்த்தி திருக்கோயில், தினமலர் கோயில்கள்
**ரோகினி பாண்டே** (Rohini Pande) ஒரு பொருளாதார நிபுணர் ஆவார். இவர் தற்போது ஹென்றி ஜே. ஹென்ஸ் II பொருளாதாரப் பேராசிரியராகவும், யேல் பல்கலைக்கழகத்தில் பொருளாதார வளர்ச்சி மையத்தின் இயக்குநராகவும் உள்ளார்.  முன்பு ஆர்வர்டு கென்னடி பள்ளியில் சர்வதேச அரசியல் பொருளாதாரத்தின் ரபிக் ஹரிரி பேராசிரியராகவும், முகமது கமல் பொதுக் கொள்கை பேராசிரியராகவும் இருந்தார். பாண்டே, ஆர்வர்டு பல்கலைக்கழகத்தின் கொள்கை வடிவமைப்பு ஆராய்ச்சி திட்டத்திற்கான சான்றுகளில் சர்வதேச வளர்ச்சிக்கான மையத்தின் இணை இயக்குநராக இருந்தார் மேலும், அப்துல் லத்தீஃப் ஜமீல் வறுமை நடவடிக்கை ஆய்வகத்தின்,மாசாச்சூசெட்சு தொழில்நுட்பக் கழகத்தின் இயக்குநர்கள் குழுவில் பணியாற்றுகிறார். இவர் ஆராய்ச்சி மற்றும் பொருளாதார பகுப்பாய்வு மேம்பாட்டு பணியகத்தின், பொருளாதாரத் தொழிலில் பெண்களின் நிலை குறித்த குழுவில் மற்றும் அமெரிக்க பொருளாதார சங்கத்தின் இணை ஆசிரியராகவும் பணியாற்றுகிறார். முக்கியமாக வளரும் நாடுகளில் பல்வேறு வகையான மறுவிநியோகத்தின் அரசியல் மற்றும் விளைவுகளின் பொருளாதார பகுப்பாய்வில் இவரது ஆராய்ச்சி கவனம் செலுத்துகிறது.  ஆளுமை மற்றும் பொறுப்புக்கூறல், பெண்கள் அதிகாரமளித்தல், வறுமையில் கடனின் பங்கு, சுற்றுச்சூழலின் பொருளாதார அம்சங்கள் மற்றும் இந்தத் துறைகளில் கொள்கை வடிவமைப்பின் திறன் ஆகிய துறைகளில் அவரது சிறந்த மற்றும் அனுபவபூர்வமான கண்டுபிடிப்புகள், சமூக அறிவியலுக்கான இன்ஃபோசிஸ் பரிசை 2022 வென்றது.

சான்றுகள்
---------

1. ↑  "Rohini Pande appointed the Heinz Professor of Economics". *YaleNews* (ஆங்கிலம்). 2019-07-16. 2020-08-30 அன்று பார்க்கப்பட்டது.
2. ↑  "Faculty at Harvard Kennedy School". 2017-04-04 அன்று மூலம் பரணிடப்பட்டது.
3. ↑  "Rohini Pande wins Infosys Prize 2022". *The MacMillan Center* (ஆங்கிலம்). 2022-11-16. 2022-11-23 அன்று பார்க்கப்பட்டது.

வெளிப்புற இணைப்புகள்
--------------------

* யேல் பல்கலைக்கழகத்தில் ரோகினி பாண்டேவின் இணையதளம்
* ஹார்வர்ட் பல்கலைக்கழகத்தில் ரோகினி பாண்டேவின் இணையதளம் பரணிடப்பட்டது 2017-07-03 at the வந்தவழி இயந்திரம்
* கொள்கை வடிவமைப்பு திட்டத்திற்கான சான்று
* வறுமை நடவடிக்கை ஆய்வகம்
* வளர்ச்சிக்கான ஆராய்ச்சி மற்றும் பொருளாதார ஆய்வுக்கான பணியகம்
* சர்வதேச உணவுக் கொள்கை ஆராய்ச்சி நிறுவனம்
* பொருளாதாரத் தொழிலில் பெண்களின் நிலை குறித்த குழு
**வலிப்பு** என்பது கீழே விழுந்து சிலர் மயக்க நிலையில் இருப்பவர் அரைகுறை மயக்கமடைவதும், தானாக தன் தேவைக்கேற்ப நீட்டி மடக்க முடியாத பாகங்களை நீட்டி மடக்குவதையும் காணமுடியும். இவையனைத்தும் ஆழ்மனதின் பிரதிபலிப்பேயாகும். ஒரு சிலருக்கு இத்தகைய மயக்கத்தோடு இத்தகைய‌ வலிப்பு நோய் ஏற்படுவதும் உண்டு.

இத்தகைய நோயாளிகளில் ஒரு சிலருக்கு பார்வை இழப்பு ஏற்படும். காது மந்தம் அல்லது காதுகேட்காமல் போய்விடும். சிலருக்கு ஒருகை, ஒருகால் செயலிழந்து பக்கவாதம் போல் ஆகிவிடும், திடீரென சிலருக்கு இரண்டு கால்கள் மட்டும் செயலிழந்துவிடும். சிலரின் உடல் முழுவதும் துடித்துக்கொண்டே இருக்கும். இவையனைத்தும் ஆழ்மன பிரதிபலிப்பே ஆகும். ஆழ்மனதிற்கு ஒவ்வாத வீட்டு சூழ்நிலை, அலுவலக சூழ்நிலைகள், பள்ளிக்கூட சூழ்நிலைகளிலிருந்து தற்காலிகமான மனம் தனக்கேற்ற ஒரு பாதுகாப்பை ஏற்படுத்திக் கொள்வதற்காக தோன்றும் ஓர் மன உடல் இயக்க மாற்றமே இத்தகைய அறிகுறிகளே தவிர நடிப்போ நாடகமோ இல்லை என்பதை புரிந்துகொள்ள வேண்டும்.

இவற்றையும் பார்க்கவும்
----------------------

* நரம்புத்தளர்ச்சி
* வலிப்பு நோய் என்ற நரம்பியல் பிரச்சினை பற்றி  நரம்பியல் நிபுணர் கோடீஸ்வரன் அவர்களின் விளக்கம்
**வலை பார்வையாளர்கள் அளவீடு (Web Audience Measurement)** என்பது இந்தியாவில் இணைய பயன்பாட்டை அளவிடப் பயன்படும் பார்வையாளர்கள் அளவீடும் இணையதள பகுப்பாய்வும் என்ற கருவியைக் குறிக்கிறது. பன்னாட்டு இந்திய சந்தை ஆராய்ச்சி பணியகமும் இந்திய இணையதளம் மற்றும் அலைபேசி கழகம் இணைந்து மேற்கொண்ட கூட்டு முயற்சியே இத்திட்டமாகும். எட்டு பெருநகர மையங்களில் 6000 பேருக்கும் மேற்பட்ட தனிநபர்களிடம் இவ்வமைப்பு பன்முகத்தன்மையான ஆய்வுகளை மேற்கொண்டது. இணையதளப் பயன்பாட்டு நேரம், காட்சிப்படுத்தல் நேரம், சென்றடைதல் மற்றும் கால இடைவெளி உள்ளிட்ட கூறுகள் இணையப் பயன்பாட்டு ஆய்வுக்கு எடுத்துக்கொள்ளப்பட்ட சில அளவீடுகளாகும். 

வலை பார்வையாளர்கள் அளவீடு பார்வையாளர்களின் அளவீட்டைப் பயன்படுத்துகிறது. பாலினம், பிரிவு மற்றும் இருப்பிடத்தால் பிரிக்கப்பட்ட பார்வையாளர்களின் இணைய பயன்பாட்டை இக்கருவி தொடர்ச்சியாக கண்காணித்து குழு ஆய்வு செய்து குறுக்கு வெட்டு தரவை வழங்குகிறது. இந்த குழு அடிப்படையிலான அணுகுமுறை கணினிகளைக் கண்காணிக்கும் இந்திய சூழலுக்கான வடிவமைப்பாகும். இது அளவீட்டு தொழில்நுட்பத்தைப் பயன்படுத்துகிறது, 

வலை மதிப்பீட்டுப் புள்ளி காரணி இணையதள விளம்பரதாரர்களுக்கு மேலும் விரிவான ஒரு பார்வையை வழங்குகிறது. இணையப் பயன்பாட்டின் பல அளவுகோல்களையும், இந்தியாவில் வலை பகுப்பாய்வுகளை மேலும் தரப்படுத்தவும் இக்காரணி முயற்சிக்கிறது. இணைய பகுப்பாய்வு நிறுவனச்சந்தை தற்போது பிளவுபட்டுள்ளது. காம்சுகோர் மற்றும் விசிசென்சு அமைப்புகள் பன்னாட்டு இந்திய சந்தை ஆராய்ச்சி பணியகத்திற்கு முக்கிய போட்டியாளர்களாக உள்ளன. இலக்கமுறை பார்வையாளர்கள் அளவீட்டு மதிப்பாக அனைத்து போட்டியாளர்களாலும் வழங்கப்பட்ட எண்களுக்கு இடையிலான வேறுபாட்டைச் சுற்றி பல விவாதங்கள் நடைபெறுகின்றன. எனவே, ஊடக பங்குதாரர்களுக்கு சரியான அளவீட்டு கூட்டாளரைத் தேர்ந்தெடுப்பது அவசியமாகிறது.  இதனால் இரண்டு வெவ்வேறு பார்வையாளர் அளவீட்டு கருவிகளின் பயனர்களிடையே பிளவுகள் உருவாகின்றன.

மேற்கோள்கள்
-----------

1. ↑
2. ↑  Pahwa, Nikhil (3 November 2010). "Part 1: How IMRB's Web Audience Measurement Tracks Usage".
3. ↑  "Audience Measurement Cocktails: Which one gets you the… HIGH?? - Webalue.com Communications - Posted in Advertising -". 2011-07-02 அன்று மூலம் பரணிடப்பட்டது. 2021-08-05 அன்று பார்க்கப்பட்டது.
**வலிவல மும்மணிக்கோவை**  என்னும் நூல் 16 ஆம் நூற்றாண்டில் தோன்றியது. மும்மணிக்கோவை என்னும் சிற்றிலக்கிய வகையைச் சேர்ந்தது. 16 ஆம் நூற்றாண்டில் வாழ்ந்த அருணகிரி நாதர் எமன் பாசக்கயிற்றால் கட்டி இழுப்பான் என்னும் கருத்துப் பாடலை  இவரது பாடல்  வழிமொழியும் ஒப்புமைப் பாங்கில் உள்ளதால் இந்த நூல் அந்த நூற்றாண்டு எனக் கொள்ளப்படுகிறது. திருவலிவலம் என்னும் ஊரில் கோயில் கொண்டுள்ள சிவபெருமானைப் போற்றிப் பாடும் நூல் இது.

பாடல் - எடுத்துக்காட்டு
-----------------------

(பொருள் நோக்கில் சொற்பிரிப்பு செய்யப்பட்டுள்ளது)
சிவ-சின்னம் 

முண்டத்து இலங்கும் வெண் திருநீறும்
எண்தரு சிறப்பில் கண்ணிகை மாலையும்
ஓதும் அஞ்செழுத்தின் உண்மை செஞ்சு அழுத்தலும்
ஒடியா நேயமும்
கம்பராமாயணம் அடிகளை  ஒற்றிப் பாடப்பட்ட பாடல்

அன்று எனின் அன்றாய் அம் எனின் அதுவாய்
ஒன்று எனின் ஒன்றாய் பல எனின் பலவாய்
நின்றது உன் நிலைமை.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 230.
2. ↑  கற்றார் யம்படர் சூலமும் பாசமும் சுற்றிச் சுற்றி, இற்றார் எனக் கழுத்தில் கருக்கு இட்டு நின்றீர் (கந்தரலங்காரம்)
3. ↑  கூற்றன் விடும் கயிற்றால் கழுத்தில் கருக்கு இட்டு இழுக்கும் அன்றோ (வலிவல மும்மணிக்கோவை பாடல் 2)
4. ↑  
ஒன்றே என்னின் ஒன்றே ஆம், பல என்று உரைக்கில் பலவே ஆம்  

அன்றே என்னில் அன்றே ஆம் ஆமே என்னில் ஆமே ஆம்  

இன்றே என்னில் இன்றே ஆம் உளது என்று உரைக்கின் உளதே ஆம்  

சன்றே நம்பி குடி வாழ்க்கை நமக்கு இங்கு என்னோ பியைப்பு அம்மா (யுத்த காண்டம், கடவுள் வாழ்த்து)
**தேவூர்**, இந்தியாவின் தமிழ்நாட்டில் நாகப்பட்டினம் மாவட்டம், கீழ்வேளூர் வட்டம், கீழ்வேளூர் ஊராட்சி ஒன்றியம், தேவூர் ஊராட்சியில் அமைந்த கிராமங்களில் ஒன்றாகும். இதன் அஞ்சல் சுட்டு எண் 611 109 ஆகும். இவ்வூர் நாகப்பட்டினத்திலிருந்து, வலிவலம் செல்லும் சாலையில் அமைந்துள்ளது. தேவூர் மாவட்டத் தலைமையிடமான நாகப்பட்டினத்திற்கு மேற்கே 16 கிலோ மீட்டர் தொலைவிலும், வட்டத் தலைமையிடமான கீழ்வேளூரிலிருந்து 5 கிலோ மீட்டர் தொலைவிலும் அமைந்துள்ளது. இதனருகே அமைந்த நகரங்கள்: திருவாரூர் 13 கிலோ மீட்டர், திருத்துறைப்பூண்டி 26 கிலோ மீட்டர் மற்றும் காரைக்கால் 29 கிலோ மீட்டர் தொலைவில் உள்ளது. இவ்வூர் [[நாகப்பட்டினம்|நாகப்பட்டினத்திலிருந்து வலிவலம் செல்லும் சாலையில் அமைந்துள்ளது.

வழிபாட்டுத் தலம்
----------------

* தேவூர் தேவபுரீசுவரர் கோயில்

மக்கள் தொகை பரம்பல்
-------------------

2011ஆம் ஆண்டின் இந்திய மக்கள் தொகை கணக்கெடுப்பின் படி 1,211 வீடுகள் கொண்ட தேவூர் கிராமத்தின் மக்கள் தொகை 4622 ஆகும். அதில் ஆண்கள் 2322 மற்றும் பெண்கள் 2300 ஆகவுள்ளனர். 6 வயதிற்குட்பட்ட குழந்தைகள் 467 (10.10%) ஆக உள்ளனர். பாலின விகிதம் 1000 ஆண்களுக்கு பெண்கள் 991 வீதம் உள்ளனர். சராசரி எழுத்தறிவு 88.45% ஆகும். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 1,553 (33.60%) மற்றும் 4 ஆக உள்ளனர்.

மேற்கோள்கள்
-----------

1. ↑   Thevur Village, Kilvelur Taluka information]
2. ↑  Thevur Population – Nagapattinam

| * பா
* உ
* தொ
நாகப்பட்டினம் மாவட்டம் |
| --- |
| மாவட்டம் தலைமையகம் | நாகப்பட்டினம் |
| மாநிலம் | தமிழ்நாடு |
| பகுதி | சோழ நாடு |
| நகராட்சிகள் | 
நாகப்பட்டினம்  **·**  வேதாரண்யம் |
| வட்டங்கள் | 
கீழ்வேலூர் வட்டம்  **·**  நாகப்பட்டினம் வட்டம்  **·**  திருக்குவளை வட்டம்  **·**  வேதாரண்யம் வட்டம்  **·**   |
| ஊராட்சி ஒன்றியங்கள் | 
கீழ்வேளூர் ஊராட்சி ஒன்றியம்  **·**  நாகப்பட்டினம் ஊராட்சி ஒன்றியம்  **·**  கீழையூர் ஊராட்சி ஒன்றியம்  **·**  திருமருகல் ஊராட்சி ஒன்றியம்  **·**  வேதாரண்யம் ஊராட்சி ஒன்றியம்  **·**  தலைஞாயிறு ஊராட்சி ஒன்றியம்  **·**   |
| பேரூராட்சிகள் | 
திட்டச்சேரி  **·**  வேளாங்கண்ணி **·**  கீழ்வேளூர் **·**  மணல்மேடு **·**  தலைஞாயிறு **·**  |
| சட்டமன்றத் தொகுதிகள |  நாகப்பட்டினம்  •  கீழ்வேளூர்   •  வேதாரண்யம் |
| இணையதளம் |  |
**Facebook:** 

  

**நவலூர் குட்டப்பட்டு அடைக்கல அன்னை ஆலயம் (Navalur Kuttapattu, Lady of Refuge Church)** 17ம் நூற்றண்டில் கட்டப்பட்டதாக சில குறிப்புக்கள் மூலம் அறிய முடிகிறது. (அநேகமாக வீரமாமுனிவர் வருகைக்கு பிறகு கட்டப்பட்டது என்று வாய் வழி கருத்து நிலவுகிறது) ஆலயத்தை 19 ஆம் நூற்றண்டில் விரிவாக்கப்பட்டுள்ளது. அப்பொழுது ஆலயத்தின் முன்புறம் 66 அடி உயர கோபுரம் கட்டப்பட்டுள்ளது. அருகில் உயர்ந்த மணிக்கூண்டும் உள்ளது. இக்கோபுரம் எழுப்பி ஐம்பது ஆண்டுகள் ஆகிரது (1972-2022).

ஆலய தோற்றம்
-----------

இவ்வாலயம் வீரமாமுனிவரின் வருகையால் மனம் திரும்பிய மக்களால் கட்டப்பட்டுள்ளது. ஆலயம் அமைந்துள்ள பகுதி முழுவதும் மக்களால் இலவசமாக அளிக்கப்பட்டுள்ளது. எந்த கிறிஸ்தவ மத அமைப்புகளின் தலையிடும் இல்லாமல் மக்களால் பல ஆண்டுகள் பராமரிக்கப்பட்டு, மதவழிபாடுகள் நடைபெற்றுவந்தன. 18 ஆம் நூற்றண்டில் மக்களிடையே ஏற்பட்ட பிரச்சனையால் ஆலயம் பல ஆண்டுகள் மூடப்பட்டு இருந்தது. அதன் பிறகு சில பெரியவர்களால் மீண்டும் திறந்து வைக்கப்பட்டு மேலும் ஆலயத்தை விரிவாக்க நடவடிக்கை எடுக்கப்பட்டது.

ஆலயம் முன்புற தோற்றம்:
----------------------

பெரியவர்களின் முடிவுக்கு ஏற்றாற்போல் பலராலும் பொருள் மற்றும் இட உதவி அளிக்கப்பட்டு ஆலயம் விரிவாக்கப்பட்டது. ஆலயம் அடித்தளம் எதுவும் போடாமல் பலகை கற்களால் பரப்பப்பட்டு அதன் மீது ஆலய சுவர்கள் சுண்ணாம்பு, வெல்லம், கடுக்காய்த்தூள் போன்றவற்றால் உருவாக்கப்பட்ட கலவைகளால் கட்டப்பட்டுள்ளது. இந்த கோபுரம் கட்டும் பணியை காலஞ்சென்ற ஆரோக்கியம், செபஸ்தியார், யாகப்பன், துரைசாமி, ஆபிரகாம் ஆகியோரின் முயற்சியால் கட்டப்பட்டடுள்ளது.

ஆலயப் பராமரிப்பு பணி:
---------------------

ஊர் மக்கள் நியமிக்கப்படும் மணியக்காரர்கள் குழு ஆலய மேலாண்மை பணியை செய்துவருகிறது. மணியக்காரர்கள் குழு, 12 கொத்து மணியகாரர்களையும் மற்றும் 2 மணியகாரர்களையும் கொண்டுள்ளது. இந்த குழுவால் வரவு செலவு கணக்குகள் பராமரிக்கப்படுகிறது. ஐந்து ஆண்டுகளுக்கு ஒருமுறை இந்த குழு மாற்றி அமைக்கப்படுகிறது.

இந்த ஆலயம் அம்சம் பங்கை சேர்ந்தது. AMSAM - Anaithu Makkalin Sahaya Annai Maiyam. இது ஒரு சலேசிய பங்கு, சலேசிய குருக்களால் திருவாலிபாடுகள் அனைத்தும் நிறைவேற்றப்படும்.
பபட்டடைக்கல்
 கருமார் பட்டடைக்கல்ல்ல் சுத்தியல் கொண்டு இரும்புவேலை செய்தல்
 பின்லாந்தில் உலோகோமோகோ பட்டடைக்கல்லில் சம்மட்டி அடிக்கும் உதவியாளருடன் இரும்புவேலை செய்தல்
 இடைக்காலக் கட்டுமானக் களத்தில் பட்டடைக்கல், குவேத்ர்லான் கோட்டை, திரெய்கினி, பிரான்சு.
 **பட்டடைக்கல்** *(anvil)* என்பது வார்ப்பிரும்பால் அல்லது வடித்த எஃகாலான பொன்ம வேலை செய்யும் தட்டையான பரப்பமைந்த அகலமான பொன்மத் துண்டு ஆகும். இதன் மீது வேறொரு இரும்பு அல்லது எஃகுப் பணிப்பொருளை வைத்து வேலை செய்யப்படுகிறது.

பட்டடைக்கல் நடைமுறையில் எடைதிரண்டதாக அமைய வேண்டும். அப்போது தான் நாம் சமட்டியால் அடிக்கும் முழு ஆற்றலும் பணிப்பொருளுக்கு மாற்றப்படும். பெரும்பாலும் இது வடித்தே செய்யப்படுகிறது. பற்றுவைப்புத் தொழில்நுட்பம் வருவதற்கு முன் இது பொன்மப் பணியாளரின் முதன்மையான கருவியாக விளங்கியது.

பெரும்பாலான தற்காலப் பட்டடைக்கற்கள் வார்ப்பிருபாலோ வடித்த எஃகாலோ செய்யப்படுகின்றன. இவற்றில் வெப்பப்பதம் படுத்திய பின்னதே வலிமை மிக்கது. விலைமலிவான பட்டடைக்கற்கள் வார்ப்பிரும்பாலோ தரங்குறைந்த எஃகாலோ செய்யப்படுகின்றன. மிகச் சீரிய பணிகளுக்கு இவை உருமாற்றம் அடைவதாலும் எதிர் அதிர்ச்சி த்ருவதாலும் ஏற்றனவாக அமைவதில்லை.

கட்டமைப்பு
----------

 ஒற்றைக் கொம்பு பட்டடைக்கல்
 இலண்டன்வகை பட்டடைக்கல்லின் மேற்பரப்புக் காட்சி

வகைகள்
------

Anvil of a farrier
A silversmith's stakes and hammers, 1981

மேற்கோள்கள்
-----------

1. ↑  Hahn, Robert. Archaeology and the Origins of Philosophy. Publisher: State University of New York Press 2010. ISBN 978-1438431659
2. ↑  King James Version ISAIAH 41:7

மேலும் படிக்க
-------------

* Andrews, Jack (1994). *New Edge of the Anvil*. பன்னாட்டுத் தரப்புத்தக எண்:978-1-879535-09-1.
* Hrisoulas, Jim (1987). *The Complete Bladesmith: Forging Your Way to Perfection*. Boulder, Colorado: Paladin Press. பன்னாட்டுத் தரப்புத்தக எண்:978-0-87364-430-3. .
* Postman, Richard (1998). *Anvils In America*. பன்னாட்டுத் தரப்புத்தக எண்:978-0-9663256-0-7.

வெளி இணைப்புகள்
---------------

விக்கிமீடியா பொதுவகத்தில்,  
 ***Anvils***   
என்பதின் ஊடகங்கள் உள்ளன. 



|  |  |
| --- | --- |
| Search Wiktionary | விக்சனரியில் ***பட்டடைக்கல்*** என்னும் சொல்லைப் பார்க்கவும். |
**பிலிரான்** (Biliran) என்பது பிலிப்பீன்சின் விசயாசின், கிழக்கு விசயாசுப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் நவல் ஆகும். இம்மாகாணம் 1992 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *கெரார்டோ எஸ்பினோ ஜேஆர்.* (Gerardo Espina, Jr) ஆவார். இதன் மொத்த நிலப்பரப்பளவு 536.01 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக பிலிரான் மாகாணத்தின் சனத்தொகை 171,612 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 78ஆம் மாகாணமாகவும் சனத்தொகையின் அடிப்படையில் 75ஆம் மாகாணமாகவும் காணப்படுகின்றது. இம்மாகாணத்தில் 132 கிராமங்களும், 8 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. 11 ஜனவரி 2013 அன்று மூலம் பரணிடப்பட்டது. 30 December 2013 அன்று பார்க்கப்பட்டது.
2. ↑  "Population of the provine". Archived from the original on 2011-07-09. 2017-01-04 அன்று பார்க்கப்பட்டது.CS1 maint: unfit url (link)
நீர் அணங்கு ஆன்டைன்
**ஆன்டைனின் தூக்கம்** (*Sleep of Ondine*) என்பது ஒரு செருமானிய நாட்டுப்புறக் கதை ஆகும். ஆன்டைன் என்பவள் அமரத் தன்மை உடைய அழகியதொரு நீரணங்கு ஆவாள். அவள் மனிதரைக் காதலிப்பாளேயாயின் அவளது சாகா வரம் போய் விடும் என்பது அவளது விதி.

கடைசியாக லாரன்சு எனும் செருமானிய வீரன் ஒருவன் மீது அவள் காதல் கொள்கிறாள். அவர்களது திருமணத்தின் போது லாரன்சு "விழித்திருக்கும ஒவ்வொரு மூச்சிலும் நான் உ‌ன்னை என்றென்றும் காதலிப்பேன்!" என உறுதியளிக்கிறான். ஓர் ஆண்டிற்குப் பின் அவர்களுக்கு ஒரு குழந்தை பிறந்தது. அன்று முதல் ஆன்டைனின் அழகும் குறைந்தது. இதனால் லாரன்சுக்கு மனைவி மீதான காதல் குறையத் துவங்கியது.

ஒரு நாள் தன் கணவன் இன்னொரு பெண்ணுடன் இருப்பதை ஆன்டைன் பார்த்தாள். அவனை எழுப்பிய ஆன்டைன் இவ்வாறு சாபமிட்டாள். 'நீ விழித்திருக்கும் ஒவ்வொரு மூச்சிலும் என் மீது அன்பாய் இருப்பதாய் உறுதி சொன்னாய். அப்படியே இருக்கட்டும். இனிமேல் நீ விழித்திருக்கும் வரை மட்டுமே மூச்சு விடுவாய்'

அவனும் முடிந்த மட்டும் தூங்காது விழித்திருந்து விழித்திருந்து பார்த்தான். இறுதியில் உறங்கிப் போனான். அத்தோடு அவன் மூச்சும் நின்று போனது.

நோய்நிலை
--------

ஆன்டைனின் சாபம் (Ondine's curse) என்பது பிறவி மைய குறைமூச்சுக் கூட்டறிகுறியின் (*Congenital Central Hypoventilation Syndrome*) இன்னொரு பெயர் ஆகும். இந்நோயாளிகள் தானாகவே மூச்சு விடும் திறனை இழந்தவர்கள். ஒவ்வொரு மூச்சையும் இவர்கள் வலியத் துவங்க வேண்டும். இவர்கள் உறங்கினால் மூச்சு விடுதல் கடுமையாய்ப் பாதிக்கப்பட்டு விடும்.

மேற்கோள்கள்
-----------

1. ↑  Chin, Terry. "Congental Central Hypoventilation Syndrome." EMedicine. 27 November 2006. 17 September 2008 <>.
2. ↑  Lovell BL et al,, "Emerg Med J". 2010 Mar;27(3):237-8
**யெலிசவேத்**, **எலிசபெத்** என்றும் அறியப்படுகின்ற **எலிசவேத்தா பெட்ரோவ்னா** (உருசியம்: Елизаве́та (Елисаве́т) Петро́вна) (29 December [யூ.நா. 18 December] 1709 – 5 January 1762 [யூ.நா. 25 December 1761] ), 1741 தொடக்கம் 1762ஆம் ஆண்டுவரை உருசியாவின் பேரரசியாக இருந்தார். இவரது ஆட்சிக் காலத்தில் ஆசுத்திரிய வாரிசுரிமைப் போர் (1740–1748), ஏழாண்டுப் போர் (1756 – 1763) என்னும் இரண்டு போர்களை நடத்தினார். 1762 ஆம் ஆண்டில் இவர் இறக்கும்போது உருசியப் பேரரசு 4 பில்லியன் ஏக்கர்கள் பரப்பளவுக்கு மேல் பரந்து இருந்தது. இது 16 மில்லியன் சதுர கிலோமீட்டர்களுக்கும் மேற்பட்டது ஆகும். 

இவரது உள்நாட்டுக் கொள்கைகளால், பிரபுக்களுக்கு உள்ளூராட்சியில் அதிக முக்கியத்துவம் ஏற்பட்டதுடன், அவர்கள் பேரரசுக்குச் செய்யவேண்டிய சேவைகளும் குறைக்கப்பட்டிருந்தன. இவர், லொமொனோசோவ் என்பவர் மாசுக்கோப் பல்கலைக்கழகத்தை நிறுவுவதற்கும், சுவாலோவ் என்பவர் செயின்ட் பீட்டர்சுபர்க்கில் நுண்கலை அக்கடமியை உருவாக்குவதற்கும் ஊக்கம் அளித்தார். இவர் தனக்குப் பிடித்த கட்டிடக்கலைஞரான பார்த்தோலோமியோ ராசுட்ரெல்லியின் பரோக் பாணியிலான பாரிய திட்டங்களுக்கும் பெருமளவு பணத்தைச் செலவு செய்தார். இத்திட்டங்கள் குறிப்பாக பீட்டரோஃப், சார்சுக்கோயே செலோ ஆகிய இடங்களில் அமைந்திருந்தன. மாரிகால அரண்மனையும், சிமோல்னி தேவாலயமும் இவரது காலத்தில் அமைக்கப்பட்ட முக்கியமான கட்டிடங்களாகும். பொதுவாக, பலராலும் விரும்பப்பட்ட உருசிய ஆட்சியாளர்களுள் இவரும் ஒருவர். செருமனியர்களை அரசில் அனுமதிக்காததும், இவர் காலத்தில் ஒருவருக்குக்கூட உருசியாவில் கொலைத் தண்டனை அளிக்கப்படாததும் இதற்கு முக்கிய காரணங்களாகச் சொல்லப்படுகின்றன.
**பிலிப்பீன்சு உச்ச நீதிமன்றம்** பிலிப்பீன்சு நாட்டின் தலைநகர் மணிலா வில் உள்ளது.

நீதிமன்றத்தின் அரசியலமைப்பு
---------------------------

இந்த நீதிமன்றம் பிலிப்பீன்சு அரசியலமைப்பு சட்டத்தின் படி கட்டமைக்கப்பட்டது. உச்சநீதிமன்றத்தின் அதிகாரங்கள் 1987 ஆம் ஆண்டின் அரசியலமைப்பின் 8 வது பிரிவில் வரையறுக்கப்பட்டுள்ளன. இந்த செயல்பாடுகளை பொதுவாக நீதிபதிகள் மற்றும் நிர்வாக செயல்பாடுகள் என இரண்டாக பிரிக்கலாம். பிலிப்பைன்ஸ் உச்ச நீதிமன்றம் அதிகாரப்பூர்வமாக ஜூன் 11, 1901 ஆம் ஆண்டில் இரண்டாம் பிலிப்பைன் ஆணையத்தின் நீதித்துறை சட்டம் என அழைக்கப்படும் சட்டத்தின் 136 ஆம் இலக்கத்தின் வழியாக நிறுவப்பட்டது. அந்த சட்டத்தின் மூலம், பிலிப்பைன் தீவில் நீதித்துறை அதிகாரத்தை உச்ச நீதிமன்றம், சமாதான நீதிமன்றங்களின் முதல் நிகழ்வு மற்றும் நீதித்துறை ஆகியவற்றில் ஒப்படைக்கப்பட்டது. பிற நீதிமன்றங்கள் பின்னர் நிறுவப்பட்டன.

நீதிபதிகள்
----------

```
15 நீதிபதிகள் பணியிடங்கள் உள்ளன. 
```

### *தலைமை நீதிபதி*

```
தற்போது தலைமை நீதிபதியாக  மரியா லோர்டஸ் செரெனா பதவி வகிக்கிறார்.
```

மேற்கோள்கள்
-----------

* பிலிப்பீன்சு உச்சநீதிமன்றம் பற்றி ஆங்கிலத்தில்
* பிலிப்பீன்சு அரசியலமைப்புச் சட்டம்
* பிலிப்பீன்சு உச்சநீதிமன்றம் அதிகாரப்பூர்வ தளம்
**மாலகோயில்** அல்லது **ஆல் கொண்ட மால் கோயில்** என்பது தமிழ்நாட்டின், திருப்பூர் மாவட்டம், உடுமலைப்பேட்டை வட்டம் இராமசந்திராபுரம் - இலுப்பநகரம் ஆகிய ஊருக்கு அருகில் உள்ள ஒரு கண்ணன் கோயிலாகும். 

உடுமலை வட்டாரத்தில் பொங்கலன்று போடப்படும் கன்றுகுட்டியானது மாலகோயிலுக்கு சொந்தம் என்று கருதுகின்றனர். அந்தக் கன்றுக் குட்டியை வளர்த்து ஒரு ஆண்டோ அல்லது இரண்டு ஆண்டோ கழித்து கோயிலுக்கு கொண்டுவந்து விட்டுவிடுவர். மேலும் இந்த காளைகளை கோயிலுக்கு கொண்டுவந்து விடுவதற்கு முன்பு அதன் காலில் சலங்கை கட்டி அதை ஆடப்பழக்கும் வழக்கம் இருந்தது. கோயிலுக்கு காணிக்கையாக வரும் மாடுகளை பொங்கல் விழா முடிந்த பின்னர் ஏலம் விடுவதுண்டு.

தொன்மம்
-------

காடாக இருந்த இப்பகுதியில் பசுமாடு ஒன்று தினமும் புற்று ஒன்றில் பாலைச் சொரிந்துவந்ததாம். மாட்டின் உரிமையாளர் கோபத்தில் மாட்டை விரட்டி புற்றை இடித்த பொழுது புற்றுக்குள் இருந்த திருமாலுக்கு அடிபட்டு குருதி வெளிப்பட்டதாம். இதைக் கண்டு பயந்த மக்கள் தங்கள் தெரியாமல் செய்த தவறை மன்னிகவேண்டினர். அவர்களை திருமாள் ஆட்கொண்டார். அதன்பிறகு அந்த இடத்தில் மக்கள் கோயில் கட்டி வழிபடத் தொடங்கினர். என்பது கோயில் குறித்த செவிவழி செய்தியாகும்.

விழா
----

இக்கோயிலில், மாட்டுப் பொங்கல் தொடங்கி மூன்று நாட்களுக்குப் பெரும் விமரிசையாக `மாலாகோயில் திருவிழா’ என்ற பெயரில் கொண்டாப்படுகிறது. இது மால் வழிபாட்டோடு தொடர்புடைய ஆயிரம் ஆண்டுகால விழாவாக இருக்கக்கூடும் என்று ஆய்வாளர்கள் கருதுகிறார்கள்.

குறிப்புகள்
-----------

1. 1 2  அந்நிக்கு கன்னுக்குட்டி போட்டா சாமிக்கு சொந்தமாயிடும், கட்டுரை, இரா மணிகண்டன், பக்கம் 40- 44 குமுதம் (இதழ்) பொங்கல் சிறப்பிதழ் 13 சனவரி 2003,
2. ↑  கால்நடைகளைக் காக்கும் மால் வழிபாடு!, இளங்கோ கிருஷ்ணன், nermai-endrum.com பார்த்த நாள் 2021 பெப்ரவரி 4 
[*தொடர்பிழந்த இணைப்பு*]
இந்தியா-தமிழ்நாடு மாநிலம், மதுரை மாவட்டத்தில்  மல்லப்புரம் என்ற கிராமம் உள்ளது.

புவியியல்
---------

மதுரை மாவட்டத்தில், பேரையூர்  வட்டத்தில் உள்ளது.  இது உசிலம்பட்டியில்  இருந்து எம்.கல்லுப்பட்டிக்கு (ஏழுமலை) செல்லும் வழியில் அமைந்துள்ளது. இது 350 மீட்டர் உயரத்தில் உள்ளது. தேனி செல்லும் வழியில் உள்ள  இக்கிராமத்திற்குச் செல்ல பொதுவான  போக்குவரத்து இல்லை.

இக்கிராமத்தில் திருவள்ளுவர் கல்வி   நிறுவனம் உள்ளது. இதில் ஆசிரியர்    கல்வி பட்டயப்பயிற்சி, இளங்கலை  மற்றும் முதுகலை கல்வியியல் படிப்புகள் வழங்கப்படுகின்றன.  மேலும் தமிழ்த்தாய் ஆசிரியர் பயிற்சி நிறுவனமும், திருவள்ளுவர்  பல்தாெழில்நுட்பக்கல்லூரியும் உள்ளன.

மக்கள்தாெகை
-----------

2001 மக்கள்தொகை கணக்கெடுக்கின்படி 11030 மக்கள் உள்ளனர். ஆண்கள் 50 சதவிகிதமும், பெண்கள் 50 சதவிகிதமும் உள்ளனர். சராசரியான   எழுத்தறிவு சதவிகிதம் (56) காணப்படுகிறது.  ஆண்கள் 67 ம், பெண்கள் 45ம் எழுத்தறிவு சதவிகிதமாக உள்ளது.  இக்கிராமத்தில் 6 வயதுடைய குழந்தைகள் 10 சதவிகிதத்திற்கு உள்ளனர்.  பெரும்பாலானவர்களின் தொழில்  வணிகம் செய்வதாகும்.

* சதுரகிரி மகாலிங்கம் கோயில்  இக்கிராமத்தில் இருந்து  4 கி.மீ  தொலைவில் உள்ளது.
**ஆர்த்தி மஜும்தார்** *(Aarti Majumdar)* 1978 மார்ச் 3 அன்று பிறந்த, அவரது மேடை பெயரான "ஆர்த்தி மான்" என்ற பெயரில் நன்கு அறியப்பட்ட இந்திய-அமெரிக்க நடிகை ஆவார். *ஹீரோஸ்* உட்பட பல தொலைக்காட்சி நிகழ்ச்சிகளில் அவர் நடித்திருக்கிறார். 'தி பிக் பேங் தியரியில் பிரியா குத்ரப்பல்லி என்ற பாத்திரத்தில் நடித்ததற்காக நன்கு அறியப்படுகிறார்.

ஆரம்ப வாழ்க்கை மற்றும் கல்வி
----------------------------

மன், இது அவரது திருமண பெயரின் சுருக்கமாகும், மார்ச் 3, 1978 இல் *கனெக்டிகட்*டில் பிறந்த இவர் முதல் தலைமுறை இந்திய அமெரிக்க வம்சாவளியைச் சேர்ந்தவர்.

அவரது பெற்றோர்களுக்கு மன் இன்னும் ஒரு சிறு குழந்தை தான், மூத்த சகோதரி கிருதி இன்னொரு சகோதரி, கிருட்டி மற்றும் இளைய சகோதரர் நிஷாத் ஆகியோருடன், பென்சில்வேனியாவைச் சுற்றி பல இடங்களுக்குச் சென்றார். அவள் ஒரு சிறு குழந்தையாக இருந்தபோது *பிட்ஸ்பர்க், பென்சில்வேனியா, மவுன்ட் லெபனான், வேக்ஸ்ஃபோர்ட், பாக்ஸ் சேப்பல்* போன்ற இடங்களில் வாழ்ந்துள்ளார். அவரது தாயார், வசந்தி மஜும்தார், *பிட்ஸ்பர்க்* மருத்துவ மைய *(UPMC)* பல்கலைக்கழகத்தில் பட்டப்படிப்பை முடித்தவர், இன்னும் *பாக்ஸ் சேப்பலில்* வசிக்கிறார் மற்றும் மகப்பேறியல் மற்றும் மகளிர் மருத்துவத்தில் நிபுணத்துவம் வாய்ந்த மருத்துவர் ஆவார். மன்னின் த்ந்தையும் ஒரு மருத்துவர் ஆவார். அவர் உயர்நிலை பள்ளியில் இருந்தபோது இவரது தந்தை இறந்தார்.

*பாயின்ட் பிரீஸ்* என்ற இடத்தில் உள்ள *ஷாடி சைட் அகடமி* உயர் நிலைப்பள்ளியில் படித்த போது மன் ஒருபோதும் நடிப்பில் ஈடுபட்டதில்லை, ஆனாலும், நியூயார்க் பல்கலைக்கழகத்தில் நடிப்பு பயின்ற அவர் திரைக் கதை மற்றும் இயக்கம் போன்றவற்றில் பட்டம் பெற்றார்.

தொழில்
------

2000 ஆம் ஆண்டின் நடுப்பகுதியில் நடிக்க ஆரம்பித்த இவர், ஆரம்பத்தில் சிறு வேடங்களில் நடித்தார். அவர் ஆர்த்தி மஜும்தார் மற்றும் ஆர்தி ம்ன் என்ற இரு பெயர்களை தனது தொழில்முறை பெயர்களாகப் பயன்படுத்துகிறார்.

சொந்த வாழ்க்கை
--------------

மன் தனது மகள் நிகிதா மற்றும் அவரது கணவர் பர்வீஷ் மன்கட் ஆகியோருடன் தற்போது *லாஸ் ஏஞ்சல்ஸ்* நகரில் வசிக்கிறார்.

குறிப்புகள்
-----------

1. 1 2 3 4 5 6 7 8 9 10 11 12 13 14 15 16  Owen, Rob (May 11, 2011). "Former Pittsburgher's role in 'The Big Bang Theory' comes to a head in finale -- post-gazette.com". *Pittsburgh Post-Gazette*.. பார்த்த நாள்: September 22, 2011.
2. ↑  Darrell, Ezabeth (22 January 2014). "Can Aarti Mann link Hollywood and the lucrative East Indian market". *fansshare.com*. 12 September 2014 அன்று பார்க்கப்பட்டது.
3. 1 2 3 4 5 6 7  "Biography of Aarti". *BeerTripper*. 2012. February 13, 2013 அன்று பார்க்கப்பட்டது.
4. 1 2 3 4  Cohn, Paulette (13 May 2013). "What Ethnicity is Aarti Mann?". *American Profile*. 12 September 2014 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Aarti Mann
சோழன் பெரும்பூட் சென்னியை எதிர்த்துப் போரிட்டவர் எழுவர் இந்த எழுவர் கூட்டணியில் **கங்கன்** என்பவனும் ஒருவன். இக்கூட்டணி கட்டூர் என்னுமிடத்தில் நடந்த போரில் சோழர் படைத்தலைவன் பழையனைக் கொன்றது. பின்னர் பெரும்பூட் சென்னியே தலைமையேற்று போரிட்டபோது எழுவர் கூட்டணியில் அறுவர் தப்பி ஓடிவிட்டனர். தப்பி ஒடியவர்களில் இந்தக் கங்கனும் ஒருவன். கணையன் மட்டும் அகப்பட்டுக்கொண்டான். அவன் சோழநாட்டுக் கழுமலச் சிறையில் அடைக்கப்பட்டான்.

புலவர் குடவாயிற் கீரத்தனார் இந்தச் செய்திகளைத் தம் பாடலில் குறிப்பிட்டுள்ளார். (அகநானூறு 44)

கங்கர் பரம்பரை
--------------

கங்கர் பரம்பரையினர் கி.பி.350 முதல் சுமார் 200 ஆண்டுகள் இப்போதுள்ள கர்நாடக மாநிலப் பகுதியில் செல்வாக்குடன் அரசோச்சி வந்தனர். இவர்கள் மேலைக்கங்கர் எனப்பட்டனர். இவர்களின் மற்றொரு பரம்பரை 11 ஆம் நூற்றாண்டில் தலைநூக்கி சுமார் 300 ஆண்டுகள் இப்போதுள்ள ஆந்திர மாநிலப் பகுதியில் ஆண்டுவந்தனர். இவர்களைக் கீழைக் கங்கர் என்று வரலாறு காட்டுகிறது. இந்த மரபின் சங்ககால முன்னோன் இந்தக் கங்கன்.[]

கங்கன், பெயர் விளக்கம்
----------------------

"வரப்பில் கங்கு வெட்டினான்" என்னும்போது 'கங்கு' என்னும் சொல் 'ஓரம்' என்னும் பொருளைத் தருகிறது. கங்கன் தமிழகத்தின் கங்கில் இருந்துகொண்டு ஆண்ட மன்னன். கங்கை ஆற்றுப் பகுதியிலிருந்து வந்தவர் கங்கர் எனக் கொள்ளாமல் தமிழகத்தின் கங்கிலிருந்து ஆண்டவர் எனக் கொள்வது பொருத்தமானது. கங்கர் காலத்துக்கு முந்தைய சங்ககாலச் சான்றினை அடிப்படையாகக் கொண்டது.

வெளிப் பார்வை
-------------

பிற்காலக் கங்கை குலத்தவர்

மேற்கோள்களும் குறிப்புகளும்
---------------------------

1. ↑  "An enthusiastic southern scholar has expressed the opinion that the scientific historian of India ... ought to begin his study with the basin of the Krishna, of the Cauvery, of the Vaigai (in Madura and the Pandya Country) rather than with the Gangetic plain, as it has been now long, too long, the fashion. That advice however sound it may be in principle, can not be followed in practice at present," 
-Dr.Vincent A.Smith, Oxford History of India, 1919.
அசுவினி அக்குன்சி
**அசுவினி சிதானந்தா செட்டி அக்குன்சி** (*Ashwini Akkunji*. பி. 7 அக்டோபர் 1987) ஒரு இந்திய குறுவிரையோட்ட வீரர்; இவர் கர்நாடகத்திலுள்ள உடுப்பி மாவட்டம் குந்தாபுரா தாலுகா சித்தாபுராவைச் சேர்ந்தவர். இவர் 2010 பொதுநலவாய விளையாட்டுக்களில் 4x100 மீ தொடரோட்டப் போட்டியில் மன்சீத் கவுர், மந்தீப் கவுர், சினி சோசு ஆகியோருடன் இணைந்து தங்கம் வென்றார். 2010 ஆசிய விளையாட்டுப் போட்டிகளில் 400 மீ தடையோட்டத்தில் தங்கம் வென்றார்; மேலும், மன்சீத் கவுர், மந்தீப் கவுர், சினி சோசு ஆகியோருடன் இணைந்து 4x100 மீ தொடரோட்டப் போட்டியிலும் தங்கம் வென்றார். இவர் ஒரு விவசாய குடும்பத்தைச் சேர்ந்தவர். இவரது தந்தை ஒரு விவசாயி. தற்போது இவர் இந்திய இரயில்வேயில் பணிபுரிகிறார்.

மேற்கோள்கள்
-----------

1. ↑  Kundapur (SP) (14 October 2010). "Kundapur: Country's Pride, Ashwini Shetty Akkunje, Getting Accolades Aplenty". Daijiworld Media Network.. பார்த்த நாள்: 15 October 2010.
2. ↑  Bose, Saibal. "Indian relay girls bring the house down". *Times of India*.. பார்த்த நாள்: 15 October 2010.
3. ↑  Rawat, Rahul. "Ashwini wants to win more medals". இந்தியா டுடே. 5 December 2010 அன்று மூலதளத்திலிருந்து பரணிடப்பட்டது எடுக்கப்பட்டது. 30 November 2010 அன்று பார்க்கப்பட்டது.
மெல்லியதாகச் சீவி எடுக்கப்படுகின்ற மரத்தகடுகளை உரிய வகையில் ஒன்றின் மேலொன்று அடுக்கடுக்காக ஒட்டி உருவாக்கப்படுவதே **ஒட்டுப்பலகை** ஆகும். இது ஒருவகைக் கூட்டு மரப் (composite wood) பலகை. உலகில் முதன்முதலில் உருவாக்கப்பட்ட கூட்டு மரப் பலகை இதுவே எனலாம்.

ஒட்டுப்பலகை வகைகள்
------------------

பல்வேறு பயன்பாட்டுத் தேவைகளைக் கருத்திற் கொண்டு பலவகையான ஒட்டுப்பலகைகள் தயாரிக்கப்படுகின்றன. மென்மர (Softwood) ஒட்டுப்பலகைகள் பொதுவாக, டக்ளஸ் பர் (Douglas fir), ஸ்புரூஸ், பைன் (pine), பர் (fir) போன்ற மரவகைகளிலிருந்து உற்பத்தி செய்யப்படுகின்றது. இவ்வகை ஒட்டுப்பலகை, கட்டுமானம் மற்றும் தொழிற்துறைகளில் பெருமளவு பயன்படுத்தப்படுகின்றது. அலங்கார ஒட்டுப்பலகைகள் பொதுவாக மேற்பரப்பில் வன்மர (hardwood) மென்தகடுகள் ஒட்டப்பட்டுத் தயாரிக்கப்படுகின்றன. இதற்காக சிவப்பு ஓக், பர்ச், மேப்பல், மகோகனி போன்ற பலவகையான வன்மர வகைகள் பயன்படுகின்றன.

பொதுவான ஒட்டுப்பலகை விலை குறைந்த பீனோல் போமல்டிகைட்டுப் பசையினால் ஒட்டப்பட்டுத் தயாரிக்கப்படுகின்றது. நீர்ப்பற்றுள்ள இடங்களில் நிலைத்து நிற்கும் தன்மை இதற்குக் கிடையாது இதனால் இவ்வகை ஒட்டுப்பலகை கட்டிடங்களுள் உலர்வான பகுதிகளில் மட்டுமே பயன்படுத்தப்படக்கூடியது. நீர்ப்பற்றான இடங்களில் பயன்படக்கூடிய ஒட்டுப்பலகைகளும் தயாரிக்கப்படுகின்றன. இவற்றில் நீர்ப்பற்றைத் தாக்குப்பிடிக்கக்கூடிய பசைகள் பயன்படுகின்றன. இவ்வகைப் பசைகள், நீப்பற்றினால் ஒட்டு விலகுவதைத் தடுப்பதுடன், உயர்ந்த ஈரப்பதன் கொண்ட சூழலில் ஒட்டுப்பலகையின் வலு குறையாமலும் பாதுகாக்கின்றது.

உற்பத்தி
--------

ஒட்டுப்பலகை உற்பத்திக்கு அளவிற் பெரிய நேரானதும், ஒழுங்கானதுமான வடிவம் கொண்ட மரக்குற்றிகள் பயன்படுகின்றன. இவற்றை இயந்திரங்களிலிட்டுக் கூரான கத்திமுனைகளுக்கு முன் சுழற்றுவதன் மூலம் அல்லது வேறு முறையில் மரத்தகடுகளாக உரித்து எடுக்கப்படுகின்றன. இது தேவையான அளவுகளில் வெட்டப்பட்டு, ஒன்றுடனொன்று ஒட்டி ஒட்டுப்பலகைகள் உற்பத்திசெய்யப்படுகின்றன. ஒட்டும்போது அடுத்தடுத்துள்ள தகடுகள் அவற்றின் இழையின் திசைகள் ஒன்றுக்கொன்று செங்குத்தாக இருக்குமாறு வைக்கப்படும். 

ஒட்டுப்பலகைகளை உருவாக்கும் மரமென்தகடுகள் பொதுவாக 1/8 அங்குலங்கள் தடிப்புக் கொண்டவை. ஒட்டுப்பலகைகள் மூன்று, ஐந்து, ஏழு என ஒற்றை எண்ணிக்கை கொண்ட தகடுகளை ஒட்டித் தயாரிக்கப்படுகின்றன.

இவற்றையும் பார்க்கவும்
----------------------

* கடின அட்டை (Hardboard)
* இழையட்டை (fibreboard)
* இடைநிலை-அடர்த்தி இழையட்டை (medium density fibreboard)
' **ஒட்டுக்கள் '** தற்காலத் தமிழில் பெயர், வினை தவிர ஓட்டுக்களும் வழக்கிலுள்ளன. இவற்றை அடைகள் எனவும் கூறுவதுண்டு.

வகைகள்
------

1. முன்னொட்டு
2. உள் ஒட்டு
3. பின்னொட்டு என மூவகை உள்ளன.

முன்னொட்டு
----------

சொல்லுக்கு முன் சேர்த்துக்கொள்ளப்படுவது முன்னொட்டு அல்லது முன்னடை ஆகும்.

சான்று
------

1. மரியாதை > அவமரியாதை
2. மானம் > அவமானம்
3. நீதி > அநீதி

எதிர்மறையைக் குறிக்க அவ, அ என்ற முன்னொட்டுக்கள் சேர்க்கப்படுகின்றன.

உள் ஒட்டு
---------

உள் ஒட்டுகள் தமிழில் இல்லை.

பின்னொட்டு
----------

சொல்லுக்குப் பின் சேர்க்கபடுவது பின்னொட்டு அல்லது பின்னடை ஆகும்.

சான்று
------

1. பெரியாரும் ராஜாஜியும் நண்பர்கள்.
2. மற்றவர்களும் இந்தத் தொழிலைச் செய்ய ஆரம்பித்துவிட்டார்கள்.

உம் என்ற பின்னொட்டு வைத்துள்ளது.

இவையல்லாமல் ஓ , ஆவது போன்ற பின் ஒட்டுக்களும் உள்ளன.

ஓ என்னும் பின்னொட்டு
--------------------

1. நீ அங்கே போவாயோ ?
2. கலைஞர் வள்ளுவர் கோட்டம் அமைத்தாரோ ?

ஆவது என்னும் பின்னொட்டு
-----------------------

1. இரண்டாவது பேசியவர் முதலமைச்சர்.
2. நான் எங்கேயாவது செல்கிறேன்.
3. அவராவது கூறியிருக்கலாம்.

இவ்வாறு வளர்ந்து வரும் சமுதாய மாறுதலுக்கேற்ப மொழியும் மாற்றமடைந்து கொண்டே வருகிறது.

பார்வை நூல்
-----------

தமிழ் மொழி வரலாறு, டாக்டர். சு. சக்திவேல், மெய்யப்பன் பதிப்பகம்.
**முகமது நசீப் குரேசி** (*Mohammed Naseeb Qureshy*) இந்தியாவைச் சேர்ந்த ஒரு முன்னணி புவியியலாளர் ஆவார். எம்.என். குரேசி என்றும் இவர் அழைக்கப்படுகிறார். 1933 ஆம் ஆண்டு சனவரி மாதம் 4 ஆம் தேதியன்று இவர் பிறந்தார். 

புவி இயற்பியல் ஆய்வு இவரது முக்கிய ஆய்வுத் துறையாகும். அலிகார் முசுலிம் பல்கலைக்கழகத்தில் குரேசி பட்டம் பெற்றார். அமெரிக்காவிலுள்ள கொலராடோ சுரங்கப் பள்ளியில் புவி இயற்பியலில் முனைவர் பட்டமும் பெற்றார்.

1970 ஆம் ஆண்டுகளின் முற்பகுதியில், இந்தியாவின் மேற்குத் தொடர்ச்சி மலைகள் மற்றும் சித்ரதுர்கா தாமிர மாவட்டத்தின் முதல் உள்நாட்டு வான்வழி புவி இயற்பியல் ஆய்வை எம்என் குரேசி வடிவமைத்து ஒருங்கிணைத்தார். இந்தியாவின் முதலாவது விரிவான புவியீர்ப்பு வரைபடங்களை வெளியிடுவதில் உச்சத்தை எட்டிய தேசிய பிராந்திய ஈர்ப்பு வரைபட திட்டத்தையும் இவர் தொடங்கினார்
1983 ஆம் ஆண்டு முதல் 1989 ஆம் ஆண்டு வரை முகமது நசீப் குரேசி இந்திய அரசின் புவி அறிவியல் ஆலோசகராகப் பணியாற்றினார்.
இக்காலத்தில் ஐதராபாத்து தேசிய தொலை உணர்வு மையம், புதுதில்லியில் உள்ள நடுத்தர தூர வானிலை முன்னறிவிப்பு தேசிய மையம் போன்ற சில முக்கிய இந்திய அறிவியல் நிறுவனங்களை நிறுவ உதவினார்'

இயற்கை வளங்களைச் சுரண்டுவது தொடர்பான தேசியத் தேவைகளை சிறப்பாகச் செய்ய இயற்கை வளங்கள் தரவு மேலாண்மை அமைப்பையும் குரேசி தொடங்கினார். 1989 ஆம் ஆண்டில் முனைவர் குரேசி அணிசேரா நாடுகள் மற்றும் பிற வளரும் நாடுகளின் அறிவியல் மற்றும் தொழில்நுட்ப மையத்தையும் திட்டமிட்டு நிறுவினார்.

வெளியீடுகள்
-----------

1. MN Qureshy's research is synthesized in a book entitled *Geophysical Framework of India, Bangladesh and Pakistan*.
  

2. M. N QURESHY, N. KRISHNA BRAHMAM, S. C GARDE and B. K MATHUR, *Gravity Anomalies and the Godavari Rift, India*;
  

3. M. N. Qureshy and Waris E. K. Warsi, *A Bouguer anomaly map of India and its relation to broad tectonic elements of the sub-continent* 
  

4. M. N QURESHY, *Relation of gravity to elevation and rejuvenation of blocks in India*

5.QURESHY, M.N. and IQBALLUDIN (1992) A review of geophysical constraints in modelling of the Gondwana crust in India.
Tcctonophysics, v.2 12, pp. 14 1 - 1 5 1.

மேற்கோள்கள்
-----------

1. ↑  "Archived copy". 16 மார்ச்சு 2004 அன்று மூலம் பரணிடப்பட்டது. 23 அக்டோபர் 2005 அன்று பார்க்கப்பட்டது.CS1 maint: archived copy as title (link)
2. ↑  Qureshy, M. N.; Brahmam, N. Krishna; Garde, S. C.; Mathur, B. K. (1968). "Gravity Anomalies and the Godavari Rift, India". *Geological Society of America Bulletin* **79** (9): 1221. doi:10.1130/0016-7606(1968)79[1221:GAATGR]2.0.CO;2. Bibcode: 1968GSAB...79.1221Q. .
3. ↑  "A Bouguer anomaly map of India and its relation to broad tectonic ele…". Archived from the original on 2013-08-29. 2022-01-06 அன்று பார்க்கப்பட்டது.CS1 maint: unfit url (link)
4. ↑  Qureshy, M. N. (1971). "Relation of gravity to elevation and rejuvenation of blocks in India". *Journal of Geophysical Research* **76** (2): 545–557. doi:10.1029/JB076i002p00545. Bibcode: 1971JGR....76..545Q.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* United States

 |
| மற்றவை | 
* IdRef

 |
**முகமது முனாவ்வர்** (*Dr. mohamed munavvar*) திவேஹி தீவில் உள்ள மீடோவில் பிறந்தார். இவர் மாலத்தீவின் முன்னாள் வழக்கறிஞராக இருந்தார்.

முகமது முனாவ்வர் உருசிய மக்கள் நட்புறவுப் பல்கலைக்கழகத்தில் சட்டத்தில் பன்னாட்டுச் சட்டவியலில் சிறப்புத் தகுதியுடன் முதுகலைப் பட்டத்தைப் (மேதகைமை) பெற்றவர் ஆவார்.

### அரசியல் வாழ்க்கை

முனைவர் முனாவ்வர் 2003 வரை பத்து ஆண்டுகளாக மாலத்தீவின் பொது வழக்கறிஞராக பணியாற்றினார்.

இவர் ஒரு பதின்ம ஆண்டு காலம் ஆடு தொகுதியின் நாடாளுமன்ற உறுப்பினராகவும் பணியாற்றினார். கறுப்பு வெள்ளி என்றழைக்கப்படும் ஜனநாயக சார்பு கிளர்ச்சியில் பங்கேற்றார். இதற்காகக் குற்றம் சாட்டப்பட்டு 2004 ஆகஸ்ட் 13 அன்று இவர் கைது செய்யப்பட்டு சிறையில் அடைக்கப்பட்டார். 5 டிசம்பர் 2004 அன்று, மாலத்தீவின் தண்டனைச் சட்டத்தின் 29 வது பிரிவின் கீழ் "அரசுக்கு எதிரான சட்டங்கள்" - இன்படி குற்றம் சாட்டப்பட்டது. இந்த குற்றச்சாட்டிற்கு ஆயுள் தண்டனை அல்லது பத்து ஆண்டுகள் முதல் பதினைந்து ஆண்டுகள் வரையிலான காலத்திற்கு சிறைவாசம் அல்லது நாடுகடத்துதல் தண்டனை ஆகும். எதிர்க்கட்சியும் சர்வதேச சமூகமும் முனாவ்வரின் மீதான குற்றச்சாட்டுகள் அரசியல்
நோக்கம் கொண்டவை என்று சாடியதன் காரணமாக 2004 ஆம் ஆண்டு டிசம்பர் 10 ஆம் நாள் அவரின் மீதான குற்றச்சாட்டுகள் கைவிடப்பட்டன.

முன்னதாக மாலத்தீவில் அரசியல் கட்சிகள் செயல்பட அனுமதிக்கப்பட்டிருக்கவில்லை. ஆனால் கயூமின் அரசாங்கத்தின் அரசியல் அதிருப்தியாளர்கள் மாலத்தீவு ஜனநாயகக் கட்சியை உருவாக்கினர். முனாவ்வர் அவர்களுடன் நெருக்கமாக பணியாற்றினார். 2 ஜூன் 2007 அன்று டாக்டர் முனாவ்வர் மாலத்தீவின் மிகப்பெரிய எதிர்க்கட்சியான மாலத்தீவு ஜனநாயகக் கட்சியின் தலைவராக தேர்ந்தெடுக்கப்பட்டார். பின்னர்,13 ஆகஸ்ட் 2008 அன்று டாக்டர் முனாவ்வர் அக்கட்சியின் தலைவர் பதவியிலிருந்து விலகினார்.

மேற்கோள்கள்
-----------

1. 1 2  "Crackdown in the Maldives", *Daily Star*, 17 August 2004, retrieved 2011-08-08
2. ↑  "Maldives president sacks reformists after starting sixth term பரணிடப்பட்டது 2012-10-19 at the வந்தவழி இயந்திரம்", *Malaysia Star*, 12 November 2003, retrieved 2011-08-08

|
|  |
| முன்னர்**?** | **மாலத்தீவின் முன்னால் வழக்கறிஞர்**1993–2003 | பின்னர்**ஹாசன் சயீத்** |

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* ISNI
* VIAF
* WorldCat

 |